สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 14 ธ.ค.59
15 ธ.ค. 2559

ดัชนีดาวโจนส์ตลาดหุ้นนิวยอร์กปิดร่วงลง เมื่อคืนนี้ (14 ธ.ค.) หลังจากธนาคารกลางสหรัฐ (เฟด) ประกาศขึ้นอัตราดอกเบี้ยระยะสั้นอีก 0.25% ในการประชุมเมื่อวานนี้ พร้อมกับส่งสัญญาณว่าจะปรับขึ้นอัตราดอกเบี้ยอีก 3 ครั้งในปีหน้า
ดัชนีเฉลี่ยอุตสหกรรมดาวโจนส์ปิดที่ 19,792.53 จุด ร่วงลง 118.68 จุด หรือ -0.60% ดัชนี NASDAQ ปิดที่ 5,436.67 จุด ลดลง 27.16 จุด หรือ -0.50% และดัชนี S&amp;P500 ปิดที่ 2,253.28 จุด ลดลง 18.44 จุด หรือ -0.81%
 
ตลาดหุ้นยุโรปปิดลบ เมื่อคืนนี้ (14 ธ.ค.) เนื่องจากนักลงทุนชะลอการซื้อขายก่อนที่จะรู้ผลการประชุมของธนาคารกลางสหรัฐ (เฟด) โดยคณะกรรมการกำหนดนโยบายการเงินของเฟดจะแถลงมติการประชุมหลังจากที่ตลาดหุ้นยุโรปปิดทำการแล้ว
ดัชนี Stoxx Europe 600 ลดลง 0.5% ปิดที่ 355.72 จุด
ดัชนี CAC-40 ตลาดหุ้นฝรั่งเศสปิดที่ 4,769.24 จุด ลดลง 34.63 จุด หรือ -0.72% ดัชนี DAX ตลาดหุ้นเยอรมันปิดที่ 11,244.84 จุด ลดลง 39.81 จุด หรือ -0.35% ดัชนี FTSE 100 ตลาดหุ้นลอนดอนปิดที่ 6,949.19 จุด ลดลง 19.38 จุด หรือ -0.28%
 
ตลาดหุ้นลอนดอนปิดปรับตัวลง เมื่อคืนนี้ (14 ธ.ค.) เนื่องจากนักลงทุนชะลอการซื้อขายก่อนที่จะรู้ผลการประชุมของธนาคารกลางสหรัฐ (เฟด) โดยคณะกรรมการกำหนดนโยบายการเงินของเฟดแถลงมติการประชุมหลังจากที่ตลาดหุ้นยุโรปปิดทำการแล้ว 
ดัชนี FTSE 100 ปิดลดลง 19.38 จุด หรือ 0.28% แตะ 6,949.19 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อคืนนี้ (14 ธ.ค.) หลังจากกลุ่มประเทศผู้ส่งออกน้ำมัน (โอเปก) เปิดเผยว่า ปริมาณการผลิตน้ำมันประจำเดือนพ.ย.ของโอเปกพุ่งขึ้น 150,000 บาร์เรล/วัน นอกจากนี้ ตลาดน้ำมันนิวยอร์กยังได้รับแรงกดดันจากการที่ธนาคารกลางสหรัฐ (เฟด) ประกาศขึ้นอัตราดอกเบี้ยอีก 0.25% ในการประชุมเมื่อวานนี้
สัญญาน้ำมันดิบ WTI ส่งมอบเดือนม.ค.ร่วงลง 1.94 ดอลลาร์ หรือ 3.7% ปิดที่ 51.04 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.ลดลง 1.82 ดอลลาร์ หรือ 3.3% ปิดที่ 53.90 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (14 ธ.ค.) เนื่องจากนักลงทุนเข้าซื้อทองคำเพื่อเก็งกำไร ก่อนที่จะรู้ผลการประชุมของธนาคารกลางสหรัฐ (เฟด) โดยเฟดจะแถลงมติการประชุมหลังจากที่ตลาดทองคำนิวยอร์กปิดทำการแล้ว
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 4.7 ดอลลาร์ หรือ 0.41% ปิดที่ระดับ 1,163.70 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 24.4 เซนต์ หรือ 1.44% ปิดที่ 17.221 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 4.1 ดอลลาร์ หรือ 0.44% ปิดที่ 940.80 ดอลลาร์/ออนซ์
สัญญาพัลลาเดียมส่งมอบเดือนมี.ค.เพิ่มขึ้น 1.95 ดอลลาร์ หรือ 0.3% ปิดที่ 732.55 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (14 ธ.ค.) หลังจากธนาคารกลางสหรัฐ (เฟด) มีมติปรับขึ้นอัตราดอกเบี้ยในการประชุมเมื่อวานนี้ ซึ่งเป็นการปรับขึ้นดอกเบี้ยครั้งแรกในปีนี้
ดอลลาร์แข็งค่าขึ้นเมื่อเทียบกับเยน ที่ระดับ 116.20 เยนจากระดับ 115.28 เยน และแข็งค่าขึ้นเมื่อเทียบกับฟรังก์สวิส ที่ระดับ 1.0172 ฟรังก์สวิส จากระดับ 1.0130 ฟรังก์สวิส  
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0578 ดอลลาร์ จากระดับ 1.0619 ดอลลาร์ ในขณะที่ปอนด์อ่อนค่าลงแตะ 1.2616 ดอลลาร์ จากระดับ 1.2668 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.7451 ดอลลาร์ จากระดับ 0.7495 ดอลลาร์